alexandrainst/scandi-wiki huggingface dataset:
Harkmark kirke

Harkmark kirke er en langkirke fra 1613 på Harkmark i Mandal, Lindesnes kommune, Agder fylke. Byggverket er i tømmer og har 135 plasser. Den står på stedet hvor en eldre kirke har ligget, og det er en 4 meter stor ring av seks bautasteiner like foran kirken. Kirkestedet Harkmark er fra vikingtiden, det var eneste handelssted i vestre Agder og nevnes i Snorres kongesagaer. Ved siden av Vanse kirke, Oddernes kirke og Høvåg kirke er Harkmark blant kristenhetens tidlige kirkesteder på Agder.

Adkomst til stedet, som er et velkjent turistmål, er via Fv203 og Fv204/E39.

Eksterne lenker 
 
 
  Kirker i Norge (Kirchen in Norwegen)
 Agderkultur

Kirker i Lindesnes
Kulturminner i Lindesnes
Kirker i Lister og Mandal prosti
Religiøse byggverk fra 1613
Byggverk fullført i 1613
1610-årene i Norge
Valgkirker i 1814
Tony André Hansen

Tony André Hansen (født 23. februar 1979 i Sandefjord) er en norsk sprangrytter som for øyeblikket er basert i Østfold, ved Stall Kubberød. Hansen konkurrerer for Skogan Rideklubb og har tidligere konkurrert for Larvik og Stavern rideklubb, Brunlanes og Stavern Rideklubb og Toppidrettsgymnaset rideklubb. 

Hansen deltok i 2008 på det norske spranglandslaget i OL. Før finalen i individuell sprangridning i Hongkong ble Hansen og hesten Camiro utestengt på grunn av en positiv dopingprøve avlagt etter lagkonkurransen, hvor A-prøven viste spor av stoffet capsaicin. B-prøven var også positiv. I lagkonkurransen tok Norge en bronsemedalje, men det norske laget mistet medaljen på grunn av dette.

Meritter 
 Fire Grand Prix-seire
 Nummer ti i europafinalen i verdenscupen
 Deltok i verdenscupfinalen i Las Vegas (2006)
 Deltok i to EM i sprangridning (sjetteplass lag i 2007-EM) samt ett VM i Achen i 2006
 Vinner av Norway Grand Prix (2008)
 Deltok på vinnerlaget i nasjonshoppingen i Lummen (5-stjerners), Belgia (2008)og en tredjeplass i 2009

Eksterne lenker 
 

Norske sprangryttere
Deltakere for Norge under Sommer-OL 2008
Ryttere under Sommer-OL 2008
Personer fra Sandefjord kommune
Fødsler i 1979
Dopingsaker
Bjelland kirke

Bjelland kirke er en korskirke fra 1793 på Bjelland i Marnardal, Lindesnes kommune, Agder fylke.

Byggverket er i tre, har 300 sitteplasser og tre gallerier.

Adkomst til stedet er via Rv455 og Rv462.

Dagens kirke er den tredje på stedet, den første var fra middelalderen, den andre fra 
1600-tallet.

Innvendig er veggene dekorert med rosemaling utført av Gutorm Persson Eftestøl (1779-1856) i samarbeid med rosemaleren Knud Knudsen Årstøl. Eftestøl har også stått for altertavlen.

Valgkirke 
Kirken fungerte som valgkirke i forbindelse med valgene til Riksforsamlingen på Eidsvoll i 1814.

Referanser

Eksterne lenker 
 
  Kirker i Norge (Kirchen in Norwegen) (bilde)

Kirker i Lindesnes
Kulturminner i Lindesnes
Religiøse byggverk fra 1793
1793 i Norge
Kirker i Lister og Mandal prosti
Korskirker i Norge
Valgkirker i 1814
Marnardal
Skjernøysundbrua

Skjernøysundsbrua ble bygget i 1964, veien fram sto ferdig i 1963. Brua er 110 meter lang og forbinder Skjernøy med fastlandet i resten av Lindesnes kommune. Etter at brua kom, har folketallet nesten doblet seg på Skjernøy. Brua er smal, og det hender ofte at biler må rygge når de møter andre biler på brua. I 2016 har  Skjernøysundbrua blitt forsterket, og nye gjerder er satt på plass. Brua er en del av fylkesvei 230.

Se også
Liste over broer i Norge
Liste over broer i Norge etter lengde

Veibroer i Agder
Veier i Lindesnes
Switch (film)

Switch er en norsk actionfilm utgitt i 2007. Dette er den første spillefilmen Ole Martin Hafsmo har regissert. Produsent Jørgen Storm Rosenberg har beskrevet filmen som «Karate Kid på snowboard». Filmen hadde arbeidstittel Snowboarder. 

Filmen ble første gang vist på Bergen internasjonale filmfestival den 20. oktober 2007, og hadde ellers première på en rekke norske kinoer 26. oktober 2007.

På tross av blandete filmanmeldelser ble filmen sett av over 47 000 personer den første helgen den ble vist på norske kinoer og kom dermed på førsteplass på kinotoppen. Dette er det største antallet publikummere distribusjonsselskapet Sandrew Metronome noen sinne har hatt på en norsk film i åpningshelgen. Det er også en av de ti beste åpningshelgene for noen norsk film de fem siste årene.

Filmen ble nominert til Amandaprisen 2008 i kategorien beste barne- og ungdomsfilm, men ble slått av Mannen som elsket Yngve. Under Kanonprisen 2007 vant filmen klassen for beste produsent (Jørgen Storm Rosenberg) og var i tillegg nominert i klassen for beste nyskaper (Rosenberg) og beste klipp ( og ). Filmen hadde et besøkstall på 293 057 da den gikk på norske kinoer.

Handling 
17 år gamle Mikkel flytter fra Oslo til Voss. Han er dyktig på skateboard, men på det nye stedet er det snowboard som gjelder. Han får en mentor (Tommen), som spilles av Peter Stormare, og trener seg raskt opp. Han blir forelsket i jenta til den regjerende snowboardmesteren, som også er skolens tyrann. Klimaks i filmen er konkurransen der de to skal møtes.

Referanser

Eksterne lenker 
 
 Norsk filmfond om Snowboarder
 Stormare hits the slopes on a snowboard (Cineuropa)
 Filmweb

Norske ungdomsfilmer
Filmer fra 2007
Norske filmer fra 2000-årene
Norskspråklige filmer
Amandaprisen 2008
Filmer med vinnere av Kanonprisen‎
Robert I av Normandie

Robert I av Normandie (født ca. 1000/1010, død 3. juli 1035 i Nikaia i Østromerriket), også kalt for «den praktfulle» (fransk «le Magnifique») på grunn av sin forkjærlighet for stas og pynt, men også kalt for «Djevelen», var sønn av Richard II av Normandie og Judith, datter av Conan I av Bretagne.

Liv og virke

Greve av Hiémois 1026
Da hans far døde etterfulgte hans eldre bror Rikard III faren som hertug, mens Robert selv ble greve av Hiémois. Da Rikard døde året etter ble det mistenkt at Robert hadde fått Rikard drept, derfor tilnavnet «Djevelen», «Robert le diable». Han er noen ganger identifisert eller forvekslet med den legendariske Robert Djevelen.

Hertug av Normandie 1027
Robert ble så hertug av Normandie, i 1027. Han hjalp kong Henrik I av Frankrike mot dennes opprørske bror og mor, og for denne hjelpen fikk han området Vexin. Han grep også inn i hendelsene i Flandern, støttet engelske Edvard Bekjenneren, som da var i eksil ved Roberts hoff i Normandie, og støttet monarkiske reformer i Normandie.

Med sin elskerinne Herleva av Falaise, ble han far til to barn:
 Den framtidige Vilhelm Erobreren (1028–1087), også kalt for «Vilhelm Bastarden» ettersom han var avlet utenfor ekteskap.
 Adelaide av Normandie (1030-ca 1083), som ble gift tre ganger med henholdsvis:
 Enguerrand II, greve av Ponthieu
 Lambert II, greve av Lens
 Odo II av Champagne

Etter å ha gjort sin uekte sønn Vilhelm til sin arving, dro Robert II på pilegrimsferd til Jerusalem. I henhold til Gesta Normannorum Ducum reiste han om Konstantinopel, nådde Jerusalem og døde på tilbaketuren i Nikaia, som sannsynligvis er dagens İznik i Tyrkia, den 2. juli 1035. Noen kilder har oppgitt at hans død skyldes forgiftning, og at den skjedde den 1. eller den 3. juli.

Hans sønn Vilhelm, da omtrent åtte år gammel, etterfulgte ham.

I henhold til historikeren William av Malmesbury sendte Vilhelm en gang rundt 1086 en delegasjon til Konstantinopel og Nikaia for å frakte farens lik tilbake for å bli gravlagt i Normandie. Tillatelse ble gitt, men etter å ha reist så langt som til Puglia i Italia på tilbaketuren fikk de høre at Vilhelm selv hadde dødd i mellomtiden. De besluttet da å gravlegge Roberts lik i Italia.

Referanser 

1000-tallet
Normannere
Lillestrøm Kultursenter

Lillestrøm Kultursenter er et kulturhus i Lillestrøm kommune. Kulturhuset ble innviet i 1926 og har adressen Kirkegata 11.  

Hovedbygningen ligger ca. 150 meter fra Lillestrøm stasjon.  

Lillestrøm Kultursenter arrangerer konserter, teaterforestillinger, musikaler og stand-up, samt konferanser.

Unge Viken Teater 
I kulturhuset i Kirkegata 11 har også Unge Viken Teater (tidligere Akershus Teater) lokaler.

Samfundet 
Foretaket Lillestrøm Kultursenter eier også selskapslokalet Samfundet, som ligger i Brogata 2b. Huset ble gitt i gave til Lillestrøm Kultursenter i 2001 fra Lillestrøm Arbeidersamfunn. I 2004 ble Samfundet flyttet fra Voldgata 6 til Brogata 2b.

Referanser

Eksterne lenker 
 

Kultur i Lillestrøm
Byggverk i Lillestrøm kommune
Lillestrøm by
Norske kulturhus
Etableringer i 1926
Hægeland kirke

Hægeland kirke er en åttekantet kirke fra 1830 på Hægeland i Vennesla kommune, Agder fylke. Den brukes av Hægeland menighet som er en del av Vennesla fellesråd, Otredal prosti i Agder og Telemark bispedømme.

Byggverket er i tømmer og har 240 plasser. Adkomst til stedet er via Rv9 og Rv462.

Historie 
Arbeidet med murer til kirken tok til omkring 1824 og i et møte i 1826 ble menigheten enige om et åttekantet bygg av tømmer. I søknad sendt departementet i 1827 står det blant annet at daværende annekskirke var «såre brøstfeldig og meget forliden efter menighetens tiltagende størrelse». Søknaden var vedlagt tegning som viser en kirke med valmtak over korenden og tårn over inngangspartiet. I desember 1827 var byggenemnda til å Hornnes for å se på den nye kirken der, de brukte trolig Hornnes kirke som modell. Hornnes kirke sto ferdig i 1828. Det skal ha vært klager over at den endelige kirken avvek fra de godkjente tegningene. Minneskriftet nevner Anders Thorson Syrtveit som «kyrkjebyggjaren». Syrtveit bygde også Hylestad kirke og Sandnes kirke (Bygland), trolig etter mønster av Hægeland kirke.

Tidligere kirke 
Den forrige kirken var av trolig oppført i middelalderen. De eldste regnskapene er fra 1625 og kirken er nevnt i dokumenter fra 1565. Kirken eide på 1600-tallet flere kyr (opp til ni) som var utleid til gårdbrukere. Ved store reparasjonsarbeider i 1677 ble det notert at bygget var svært dårlig stand. På samme måte som de fleste andre norske kirker solgte kongen Hægeland kirke for å finansiere krigføring. Allmuen kjøpte kirken på auksjon i oktober 1723 for 395 riksdaler. Minneskriftet omtaler den gamle kirken som tømret og bordkledd, en vanlig langkirke med sakristi og tårn. Bordkledningen skal ha vært liggende og festet med trenagler. Minneskriftet mener også at den var dekorert innvendig med rosemaling, tekst og bilder. Den gamle kirken ble revet i 1829 (siste messe var 29. april) og deler av treverket brukt i den nye. Bygget var 8,5 m langt og 7 m bredt.

Referanser

Eksterne lenker 
 
 
  Kirker i Norge (Kirchen in Norwegen)

Kirker i Vennesla
Kirker i Otredal prosti
Kulturminner i Vennesla
Oktogonale kirker i Norge
Norske kirker fra 1830
Anders Thorsen Syrtveit
Øvrebø kirke

Øvrebø kirke er en korskirke fra 1800 på Øvrebø i Vennesla kommune, Agder fylke. Den brukes av Øvrebø menighet som er en del av Vennesla kirkelige fellesråd, Otredal prosti i Agder og Telemark bispedømme.

Byggverket er i tre og har 315 plasser.

Adkomst til stedet er via Fv54 og Fv454.

Eksterne lenker 
 
 
  Kirker i Norge  (Kirchen in Norwegen)

Galleri 

Kirker i Vennesla
Kirker i Otredal prosti
Korskirker i Norge
Kulturminner i Vennesla
Norske kirker fra 1800
Valgkirker i 1814
Vennesla gamle kirke

Vennesla gamle kirke er en langkirke i Vennesla kommune, Agder fylke. Etter en langtrukken byggeprosess ble kirken rapportert ferdig i oktober 1829, men innviet ble den først den 22. august året etter. Før nye Vennesla kirke åpnet i 2022 het kirken Vennesla kirke.

Skipet og koret (i samme bygningskropp) er av stein, mens vesttårnet med sidebygg samt sakristitilbygget i øst er av tre. Kirken avløste en kirke fra første halvdel av 1600-tallet. Tårnet ble gjort høyere i 1886, og interiøret ble restaurert i 1925.

Vennesla kirke er prostikirke i Otredal prosti.

Det er kirkegård inntil kirken og på den andre siden av fylkesvei 405.

Litteratur

Eksterne lenker 
 
 
 Vennesla kommune
  Kirker i Norge  (Kirchen in Norwegen)

Kirker i Vennesla
Kirker i Otredal prosti
Kulturminner i Vennesla
Norske kirker fra 1830
Langkirker i Agder og Telemark bispedømme
Vennesla menighetshus

Vennesla menighetshus er fra 1965 i Vennesla kommune, Vest-Agder fylke.

Byggverket er i tre og har 300 plasser.

Kirker i Vennesla
Norske kirker fra 1965
Saltaske

En saltaske er en slags dobbel veske som henges bak salen på en hest, ponni eller et annet ridedyr, eventuelt en motorsykkel eller sykkel. 

Den er laget slik at en veske henger på hver side av hesten, med en bred rem fra den ene til den andre over ryggen, med stropper som kan festes i salen for å forhindre at den glir bakover. Saltasken brukes til å ha ting i hvis man skal på tur eller telttur. Størrelse, farge og prisklasse varierer.

Hesteutstyr
Sykkeldeler
Andebu kirke

Andebu kirke er en romansk langkirke fra ca. 1100 i tettstedet Andebu i Sandefjord kommune i Vestfold.

Byggverket er i stein og har 300 plasser.

Kirken har et rektangulært skip og et lavere og smalere kor, samt et senere tilbygd sakristi i øst og våpenhus av tre på vestsiden. Kirken forfalt etter reformasjonen.

I 1673 ble kirken innlemmet i Jarlsberg grevskap, som den tilhørte fram til 1769. I 1686 ble kirken restaurert og fikk takrytter. Vinduene ble også utvidet. Takrytteren erstattet i 1701 etter at den gamle ble ødelagt av en storm.

Den gotiske døpefonten i kleberstein er det eneste som er tilbake av kirkens middelalder-inventar. Prekestolen og altertavlen er fra 1650. Altertavlen viser korsefestelsen og Jesu pisking og tornekroning. I skipet henger et nattverdsbilde fra 1569 som antagelig er malt av den nederlandske maleren Pieter Aertsen eller en av hans elever.

Søndag 13. april 2008 ble det nye orgelet innviet i Andebu kirke. Orgelet, som er bygget i Nederland, har nitten stemmer, 1176 orgelpiper og har kostet tre millioner kroner.

Se også 
Andebu prestegård

Referanser

Eksterne lenker 
 
 
 Heftet Vestfolds vakre middelalderkirker
 Sandefjord kirkelige fellesråd

Kirker i Sandefjord
Kirker i Sandefjord prosti
Kulturminner i Andebu
Norske middelalderkirker i stein
Norske kirker fra 1100-tallet
Valgkirker i 1814
Folkehelse

Folkehelse er «vitenskapen og kunsten å forebygge sykdom, skade, forlenge liv og fremme helse gjennom systematisk innsats og kunnskapsbaserte valg i samfunnet, organisasjoner, offentlige og private, lokalsamfunn og enkeltpersoner» (1920, CEA Winslow). Begrepet «helse» forstås bredt og omfatter fysiske, psykiske og sosiale forhold. Folkehelse er tverrfaglig og drar veksler på blant annet epidemiologi, biostatistikk, helsetjenesteforskning, miljøhelse, sosialmedisin, atferdsfag, helseøkonomi, offentlig politikk, mental helse, kjønns- og likestillingspørsmål, seksuell og reproduktiv helse og flere andre perspektiver.

Befolkningen i en folkehelsesammenheng kan være så liten som en håndfull mennesker, eller så store som alle innbyggerne i flere kontinenter (for eksempel i tilfelle av en pandemi).

Det er to grunnleggende ideer innenfor folkehelsen:
Forebyggende arbeid heller enn behandling
Arbeid på befolkningsnivå heller enn individuell helsehjelp

Folkehelseintervensjoner er å forebygge helseproblemer gjennom overvåking av tilfeller og gjennom helsefremmende atferd. I tillegg er behandling av sykdom kritisk for å hindre spredning, for eksempel under et utbrudd av en smittsom sykdom. Håndvask, vaksinasjon og distribusjon av kondomer er eksempler på offentlige helsetiltak.

Målet for folkehelsen er å forbedre liv gjennom forebygging og behandling av sykdom. Verdens helseorganisasjon definerer helse som «en tilstand av fullstendig fysisk, mental og sosial velvære og ikke bare fravær av sykdom eller svakhet».

Eksterne lenker 
 Nasjonalt folkehelseinstitutt
 Norgeshelsa, statistikkbank for utvalgt helsestatistikk

 
Medisinske spesialiteter
Jiří Parma

Jiří Parma (født 9. januar 1963) er en tidligere tsjekkisk skihopper.

Under VM 1987 i Oberstdorf tok han gull i normalbakken. I tillegg har han en bronsemedalje fra lagkonkurransen under OL 1992 i Albertville.

Hans sønn, som også heter Jiri Parma, var på det tsjekkiske hopplandslaget først på 2000-tallet og deltok i flere verdenscuprenn.

Referanser

Eksterne lenker 
 

Tsjekkoslovakiske skihoppere
Tsjekkiske skihoppere
Verdensmestere i skihopping
Deltakere under Ski-VM 1984
Deltakere under Ski-VM 1985
Deltakere under Ski-VM 1987
Deltakere for Tsjekkoslovakia under Vinter-OL 1988
Skihoppere under Vinter-OL 1988
Deltakere under Ski-VM 1989
Deltakere under Ski-VM 1991
Deltakere for Tsjekkoslovakia under Vinter-OL 1992
Skihoppere under Vinter-OL 1992
Deltakere under Ski-VM 1993
Deltakere for Tsjekkia under Vinter-OL 1994
Skihoppere under Vinter-OL 1994
Deltakere under Ski-VM 1995
Fødsler i 1964
Løvøy kapell

Løvøy kapell er en langkirke fra 1200-tallet på Løvøya i Horten kommune, Vestfold fylke. Nord-Jarlsberg prosti, Tunsberg bispedømme.

Kirkebygningen
Løvøy kapell er et steinkapell som er bygd en gang i tidsrommet 1223 – 1398 e.Kr. Langveggene er drøyt 10 meter og gavlveggene 7 meter. Etter tradisjonen skal den være bygget i Olav Kyrres regjeringstid (1066–1093). Kapellet var viet til St. Halvard og St. Martin.

Selve kirkeformen er kjent fra Orknøyene og Man, med skip og kor bygget sammen uten skillevegg. Også de sirkelrunde lysåpningene i gavlveggene er typiske kjennetegn for denne kirkearkitekturen. Av 1200-tallets opprinnelige kirkebygg er det gamle steinalteret fremdeles i bruk. Selve alterplaten har sin egen historie ettersom den kom til rette på Falkensten bruk der den hadde gjort tjeneste som dørhelle i mange år. Den ble brakt tilbake til kirkebygget under restaureringen på midten av 1900-tallet.

Etter reformasjonen 1536 lå kirken i mange år i ruiner. I 1882 ble ruinene fredet, i 1928 ble restaureringsarbeidet tatt opp, og i 1950 kunne Løvøy kapell gjenåpnes til kirkelig bruk.

St. Olavsbrønnen som ligger ved kirken, var et av de viktigste valfartssteder på Østlandet i katolsk tid, den ble regnet som en «hellig kilde» og man trodde at vannet i brønnen hadde helbredende kraft.  Løvøy var også stoppested for mange pilegrimer på vei til Nidaros.

Interiøret
Alterbordet hører til kirkens eldste inventar. Det er murer av sten med marmor topp-plate.

Kunstnerparet Britt Bakken og Hans Gerhard Sørensen har stått for det meste av kirkens utsmykning, slik som Altertavlen – et korsformet mosaikkarbeide med motivet "Den oppstandne Kristus", den dreibare kleberstensdøpefonten med fire motiv fra Jesus liv og prekestol og alterring. Av andre nevneverdige detaljer kan nevnes det store krusifikset på nordveggen, som er et håndarbeide fra Oberammergau i Tyskland og kristusfiguren  som står bak i kirkerommet, Denne er Italiensk, og innkjøpt til kapellet i København.

Kirkens orgel er plassert bak i kirkens nordvestre hjørne, og er bygget av Vestfold Orgelbyggeri i 1969, med en ekstra stemme lagt til i 2010.

Referanser

Litteratur

Eksterne lenker 
 
 Om Løvøya kapell med omgivelser på nettsidene til Kulturarv i Vestfold fylkeskommune
 Vestfolds vakre middelalderkirker
 

Norske middelalderkirker i stein
Kirker i Horten
Kirker i Nord-Jarlsberg prosti
Kulturminner i Horten
Religiøse byggverk fra 1200-tallet
Fredete byggverk i Vestfold og Telemark
1200-tallet i Norge
Hillestad kirke

Hillestad kirke er en langkirke fra 1724 i Holmestrand kommune, Vestfold fylke. Byggverket er i tømmer og har 150 plasser.

Kirkens gravminner er registrert av DIS-Norge.

Eksterne lenker 
 
 Hillestad Kirke på vf.DISNorge.no
 Brosjyre på www.Kirken.no/Tunsberg (2 siders .pdf-fil).
 

Kirker i Holmestrand
Kirker i Nord-Jarlsberg prosti
Kulturminner i Holmestrand
Religiøse byggverk fra 1724
1724 i Norge
Holmestrand kirke

Holmestrand kirke er en Y-kirke fra 1674 i Holmestrand kommune. Byggverket er i tre og har 300 plasser. Adkomst til stedet er via Fv315 og Fv313.

Kirken er pr. 2011 under restaurering, blant annet på grunn av funn av store råteskader i tømmerveggene.

Referanser

Eksterne lenker 
 Riksantikvaren vurderer freding av Holmestrand kirke
 
 
 Holmestrand museum har skrevet om kirken
 
  Kirker i Norge (Kirchen in Norwegen)

Kirker i Holmestrand
Kirker i Nord-Jarlsberg prosti
Kulturminner i Holmestrand
Religiøse byggverk fra 1674
1670-årene i Norge
Y-kirker i Norge
Valgkirker i 1814
Hem kirke

Hem kirke er en langkirke fra 1392 i Larvik kommune, Vestfold og Telemark fylke.

Byggverket er i stein og har 90 plasser.

Litteratur

Eksterne lenker 
 
 Vestfolds vakre middelalderkirker (PDF-bok)
 

Kirker i Larvik
Kirker i Larvik prosti
Kulturminner i Larvik
Norske middelalderkirker i stein
Religiøse byggverk fra 1300-tallet
Spike Spencer

Charles Forrest «Spike» Spencer (født 21. desember 1968) er en amerikansk skuespiller som dubber stemmen sin i anime. Han er kanskje mest kjent for sin rolle som Shinji Ikari i Neon Genesis Evangelion. Spike har tidligere vært gift med Kendra Benham, som også jobber med dubbing av anime. Blant annet hadde hun stemmen til Maya Ibuki i den originalle dubben til NGE.

Eksterne lenker 
 Spikes egen nettside
 Intervju 1 med Spike Spencer
 Intervju 2 med Spike Spencer
 

Skuespillere fra USA
Personer fra Houston
Anime
Fødsler i 1968
Gassenhauer

Gassenhauer (no.: Gatesangerne) er en tysk film fra 1931 i regi av Lupu Pick produsert av Deutsches Lichtspiel-Syndikat AG, Berlin.	

I filmen gir vokalsekstetten Comedian Harmonists sangstemme til hovedrollene. De er selv ikke synlige i filmen.

Filmen ble laget i en fransk versjon, under tittelen Les quatre vagabonds.

Handling 
Historien er lagt til Berlin i begynnelsen av 1900-tallet. Medlemmene av en sanggruppe bor under dårlige forhol i en nedslitt bygning. Når sjefen for eiendommen blir myrdet  blir Peter og Paul, begge medlemmer av sanggruppen, mistenkte for drap. Da de kommer tilbake etter en forestilling venter politiet på dem for å ta dem med til avhør. Siden Paul mest sannsynlig er gjerningsmannen i følge etterforskningen blir han arrestert umiddelbart.

Overbevist om Pauls uskyld, og i den tro at ting snart kommer til å ordne seg, påstår Peter til politiet det var han som hadde begått drapet. Paul blir derfor løslatt av politiet, og Peter havner i fengsel istedenfor vennen sin. I mellomtiden har de fire gjenværende medlemmene av sanggruppen blitt tilbudt en fantastisk jobb med veldig bra lønn. Samtidig forsøker Peter å rømme fra fengslet, men politiet har hele tiden vært skeptiske til Pauls tilståelse.

Hovedroller 

 Marie: Ina Albrecht
 Peter: Ernst Busch
 Paul: Albert Hörrmann
 Max: Hans Deppe
 Emil: Martin Jacob
 Gustav: Wolfgang Staudte

Produksjon 

 Regi: Lupu Pick
 Manus: Johannes Brandt, Martin Zickel
 Foto: Eugen Schüfftan, Robert Baberske
 Lyd: Carlo Paganini
 Komponist: Marc Roland
 Musikk: Jazzkapelle de Ridder
 Koreografi: Jimmy MacArley

Referanser

Eksterne lenker 
 

Tyske filmkomedier
Filmmusikaler
Filmer fra 1931
Tyske filmmusikaler
Tyskspråklige filmer